**Извадка от**

**Правилник за дейността на ОУ „Св.св.Кирил и Методий“**

**РАЗДЕЛ ІІІ**

**РОДИТЕЛИ**

**Чл.60** Училището осъществява процеса на подготовка и възпитание на учениците съвместно с родителите.

**Чл. 61.**  Родителите имат следните права:

(1)   Периодично да получават информация за успеха и развитието на ученика;

(2)   Да се срещат с кл.ръководител и учителите в определено приемно време;

(3)   Да участват в родителски срещи;

(4) Да се запознаят с училищния учебен план

(5)   Да изразяват мнение и правят предложения за развитие на училището;

(6)   Да присъстват и да бъдат изслушвани, когато се решават въпроси засягащи правата и интересите на ученика;

(7)   Да избират и да бъдат избирани в Обществения съвет и училищното настаятелство;

(8) Да получи най-малко веднъж годишно информация, подкрепа и комсултиране във връзка с образованието и кариерното развитие на детето им.

(9)   Да бъдат консултирани по въпроси свързани с възпитанието на ученика, от специалист, за което училището им оказва съдействие;

(10) Да изразяват мнение и правят предложения за развитието на училището

(10)   Да участват в обновяване МТБ  и подпомагане дейностите в училището.

**Чл.62**  Родителите имат следните задължения:

(1)   Да осигуряват редовното присъствие на ученика в училище ;

(2)   Да информира лично класния ръководител за отсъствията на ученика по уважителни причини за заболяване в двудневен срок, а по семейни причини и участие в извънучилищни мероприятия – преди отсъствието на ученика.

(3) Да запишат ученика в първи клас или при преместване в друго училище непосредствено след получаване на Удостоверение за преместване, съобразно възможностите и интересите на детето по избор;

 (4) Да спазват правилника за дейността на училището и да съдействат за изпълнението му от техните деца;

(5) Да участват в родителските срещи;

(6)   Да не допускат явяването на ученика  в училището с облекло или във вид, които не съответстват на правилника на училището;

(7)   Да закупуват тетрадки, моливници и други пособия, които възпитават в естетика и не съдържат агресивни послания.

(8)   Редовно да се осведомяват за успеха и развитието на ученика;

(10)Да се явяват  в училище, когато са поканени от директор или учител в удобно и за двете страни време;

(11)   За нанесени щети на училищна собственост при доказана вина на ученика или група ученици родителите на виновниците  в едномесечен срок възстановяват щетите .

(12)   Когато има щета , но класът укрива виновниците – родителите на всички ученици в едномосечен срок възстановяват повредата.